8005 на Комисията.
 1.2.3. Изисквания към идентификационните карти на член на екипаж от ЕС и към летищните пропуски за лица
 1.2.3.1. Идентификационна карта на член на екипаж, назначен от въздушен превозвач от Съюза, и летищен пропуск за лице могат да се издават единствено на лица, чиято дейност налага това и които са преминали успешно цялостната проверка съгласно точка 11.1.3.
 1.2.3.2. Идентификационни карти на член от екипажа и пропуски за лица се издават за срок, който не надвишава пет години.
 1.2.3.3. Пропуск/идентификационна карта на лице, което не е преминало цялостната проверка, незабавно се отнема.
 1.2.3.4. Пропускът за лице/идентификационната карта се носи на видно място поне когато притежателят ѝ се намира в зоните с ограничен достъп.
 Лице, което не показва своята карта/своя пропуск в зоните с ограничен достъп, различни от зоните, в които се придвижват пътници, се подлага на нарочна проверка от лицата, отговарящи за прилагането на точка 1.5.1, буква в), и където това е уместно, за него се съобщава.
 1.2.3.5. Пропускът/идентификационната карта се връща незабавно на издаващия орган:
 а)
 при поискване от страна на издаващия орган; или
 б)
 при прекратяване на трудовото правоотношение; или
 в)
 при смяна на работодателя; или
 г)
 при промяна в необходимостта от достъп до зоните, за които е издадено разрешителното; или
 д)
 при изтичане на срока на валидност на картата; или
 е)
 при отнемане на картата.
 1.2.3.6. Издаващият орган се уведомява незабавно при загуба, кражба или невръщане на пропуска/идентификационната карта.
 1.2.3.7. Електронната карта незабавно се дезактивира след нейното връщане, изтичане на срока на валидност, отнемане или съобщение за загуба, кражба или невръщане.
 1.2.3.8. Спрямо идентификационните карти на членове на екипаж от ЕС и летищните пропуски за лица се прилагат допълнителните разпоредби в Решение за изпълнение С(2015) 8005 на Комисията.
 1.2.4. Допълнителни изисквания към идентификационните карти на членове на екипаж от ЕС
 1.2.4.1. Върху идентификационната карта на член на екипаж, назначен от въздушен превозвач от Съюза, е посочено следното:
 а)
 името и снимката на притежателя; както и
 б)
 името на въздушния превозвач; както и
 в)
 думата „crew“ (екипаж) на английски език; както и
 г)
 датата на изтичане на срока на валидност.
 1.2.5. Допълнителни изисквания към пропуските за лица
 1.2.5.1. Върху пропуските за лица е посочено следното:
 а)
 името и снимката на притежателя; както и
 б)
 името на работодателя на притежателя на картата, освен когато тази информация е електронно програмирана; както и
 в)
 името на издаващия орган или на летището; както и
 г)
 зоните, за които притежателят получава разрешение за достъп; както и
 д)
 датата на изтичане на срока на валидност, освен когато тази информация е електронно програмирана.
 Имената и зоните на достъп могат да бъдат заменени от равностойна идентификация.
 1.2.5.2. С цел да се предотврати злоупотребата с пропуски за лица се изгражда система, така че да може да се гарантира в приемлива степен, че опитите за използване на пропуски, които са били изгубени, откраднати или не са били върнати, се разкриват. При разкриване на подобни опити се предприемат подходящи действия.
 1.2.6. Изисквания към пропуските за превозни средства
 1.2.6.1. Пропуск за превозно средство се издава единствено при установяване на